বেসবল জো

বেসবল জো হলেন হাওয়ার্ড আর. গ্যারিসের "লেস্টার চ্যাডউইক" ছদ্মনামে লেখা বেশ কয়েকটি শিশুতোষ বইয়ের কাল্পনিক নায়ক। এই বইগুলির মূল চরিত্র জো ম্যাটসন নামে একজন তারকা বেসবল খেলোয়াড়। গল্পটি ম্যাটসনের হাই স্কুল থেকে কলেজ (ইয়েল বিশ্ববিদ্যালয়) এবং তারপর একজন পেশাদার হিসেবে সাফল্য অর্জন করাকে কেন্দ্র করে লেখা হয়েছে।

"বেসবল জো" সিরিজটি স্ট্র্যাটেমেয়ার সিন্ডিকেট দ্বারা প্রযোজিত এবং কাপলস এবং লিওন দ্বারা প্রকাশিত হয়েছিল। কিছু সূত্র এই ক্রমের কয়েকটি বই লেখার জন্য এডওয়ার্ড স্ট্র্যাটেমেয়ারকে কৃতিত্ব দেয়,"Guide to Juvenile Baseball Books: Lester Chadwick"  Retrieved November 19, 2013. আরেকটি সূত্র জন ডব্লিউ. ডাফিল্ডকে এই ক্রমের শেষ নয়টি বইয়ের লেখক হিসেবে মনে করে।"LibraryThing: Lester Chadwick" Retrieved November 19, 2013.

চরিত্রের কর্মজীবন

জো ম্যাটসন ছোটবেলায় বেসবল খেলতে শুরু করে। তখন থেকে বেসবলই ছিল তার একমাত্র ধ্যানজ্ঞান। বিভিন্ন স্কুল দলে থাকাকালীন, প্রতিদ্বন্দ্বী খেলোয়াড়রা তার উপর বিরক্ত ছিল কিন্তু হাই স্কুল এবং কলেজে না ওঠা পর্যন্ত তারা তাকে কোনও সমস্যায় ফেলেনি। তারা তাকে অপহরণ এবং প্রতারণার চেষ্টা করেছিল। প্রত্যেকবারই "খলনায়ক" ধরা পড়ে যায়। তার মা চেয়েছিলেন যে জো কলেজে যাক, তাই সে ইয়েল বিশ্ববিদ্যালয়ে গিয়েছিল। তার মা চেয়েছিলেন যে জো একজন যাজক হোক, কিন্তু আসলে জো কেবল বেসবলের জন্য ইয়েল বিশ্ববিদ্যালয়ে গিয়েছিল। একজন স্কাউট তাকে মাইনর লীগ বেসবলে নিয়ে যায়, এবং মাত্র এক বছর পর তাকে মেজর লীগ বেসবলে পাঠানো হয়। যদিও প্রতিদ্বন্দ্বীরা এখনও "তাকে শুইয়ে রাখার" চেষ্টা করে, কিন্তু তাদের কখনও খুঁজে পাওয়া যায়না বা তাদের গ্রেপ্তার করা হয়না। জো যখন জানতে পারে যে কে তাকে সমস্যায় ফেলছে, তখন সে তাদের খুব মারধর করে। অবশেষে সে একজন দুর্দান্ত পিচার এবং হিটার হয়ে ওঠার সাথে সাথে নিউ ইয়র্ক জায়ান্টসের (অধুনা সান ফ্রান্সিসকো জায়ান্টস) অধিনায়কও হয়ে ওঠে।

ব্যক্তিগত জীবন

বেসবল জোর এক বোন আছে, তার নাম ক্লারা। সে প্রেমে পড়ে জোর সবচেয়ে ভালো বন্ধু জিমকে বিয়ে করে। বেসবল জোর মা, যাকে সে মমসি বলে ডাকে, তিনি চান জো কেবল বেসবল খেলার চেয়ে আরও বেশি বড় লক্ষ্য স্থির করুক, কিন্তু জোর ভালো বেতনের কথা জানতে পেরে তিনি তার মন পরিবর্তন করেন। জোর বাবা একজন কৃষি যন্ত্রপাতির উদ্ভাবক। জো মেবেলের সাথে বিবাহিত।

বেসবল জো সিরিজ

 বেসবল জো অফ দ্য সিলভার স্টারস, অর দ্য রাইভালস অফ রিভারসাইড - ১৯১২ 
 বেসবল জো অন দ্য স্কুল নাইন, অর পিচিং ফর দ্য ব্লু ব্যানার - ১৯১২ 
 ইয়েলে বেসবল জো, অর পিচিং ফর কলেজ চ্যাম্পিয়নশিপ - ১৯১৩ 
 সেন্ট্রাল লীগে বেসবল জো, অর মেকিং গুড অ্যাজ আ প্রফেশনাল পিচার - ১৯১৪ 
 বেসবল জো ইন দ্য বিগ লীগ, অর এ ইয়াং পিচারস হার্ডেস্ট স্ট্রাগলস - ১৯১৫ # বেসবল জো অন দ্য জায়ান্টস, অর  মেকিং গুড এস আ বল টুইর্লার ইন মেট্রোপলিস - ১৯১৬ 
 বেসবল জো ইন দ্য ওয়ার্ল্ড সিরিজ, অর পিচিং ফর দ্য চ্যাম্পিয়নশিপ - ১৯১৭ 
 বেসবল জো অ্যারাউন্ড দ্য ওয়ার্ল্ড, অর পিচিং অন আ গ্র্যান্ড ট্যুর - ১৯১৮ 
 বেসবল জো, হোম রান কিং, অর দ্য গ্রেটেস্ট পিচার অ্যান্ড ব্যাটার অন রেকর্ড - ১৯২২ 
 বেসবল জো সেভিং দ্য লিগ, অথবা ব্রেকিং আপ আ গ্রেট কন্সপিরেসি - ১৯২৩ 
 বেসবল জো দলের অধিনায়ক, অথবা বিটার স্ট্রাগলস অন দ্য ডায়মন্ড - ১৯২৪ 
 বেসবল জো লীগের চ্যাম্পিয়ন, অথবা দ্য রেকর্ড দ্যাট ওয়াজ ওর্থহোয়াইল - ১৯২৫ 
 বেসবল জো ক্লাবের মালিক, অথবা পুটিং হোম টাউন অন দ্য ম্যাপ - ১৯২৬ 
 বেসবল জো পিচিং উইজার্ড, অথবা ট্রায়াম্ফস্ অন অ্যান্ড অফ দ্য ডায়মন্ড - ১৯২৮

বহিঃসংযোগ
 বেসবল জো পাতা at seriesbooks.info
গুটেনবার্গ প্রকল্পে বেসবল জো 


তথ্যসূত্র

বিষয়শ্রেণী:১৯১২-এ প্রবর্তিত ধারাবাহিক বই
বিষয়শ্রেণী:শিশুতোষ উপন্যাস
বিষয়শ্রেণী:শিশুসাহিত্যের চরিত্র